OpenLLM-France/wikimedia huggingface dataset:
# Gens Sextília

* Per a altres significats, vegeu «Sextili».
La gens Sextília (en llatí Sextilia gens) va ser una gens romana d'origen plebeu, mencionada per primer cop l'any 379 aC quan un dels seus membres va ser tribú amb potestat consular. Mai no van obtenir gran distinció i el seu nom no apareix als Fasti en la relació de cònsols.
Cap membre de la gens va arribar a la màxima magistratura de l'estat. Cap al final de la república i a l'imperi apareixen alguns cognomens utilitzats per aquesta gens.

## Referències

* ↑ [https://quod.lib.umich.edu/m/moa/ACL3129.0003.001/818?rgn=full+text;view=image;q1=SextiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 810. ]
# Francisco Fortes Calvo

Francisco Fortes Calvo, també conegut com a Paco Fortes, (Barcelona, 4 de gener de 1955) és un exfutbolista i entrenador de futbol català. Com a jugador va ser un cop internacional amb la selecció espanyola.

## Trajectòria

Format a les categories inferiors del Futbol Club Barcelona debutà amb el primer equip l'any 1975. La següent temporada fou cedit al CD Málaga amb motiu d'haver de fer el servei militar. Retornà al Barça on jugà al costat d'homes com Carles Rexach o Johann Cruyff. En aquesta etapa guanyà una Copa del Rei i una Recopa d'Europa. El 1979 fou traspassat al RCD Espanyol dins del fitxatge de Canito pel Barça. A l'Espanyol jugà durant tres temporades i el 1982, quan passà a jugar al Reial Valladolid. El 1984 fitxà pel SC Farense de Portugal, on visqué els seus millors anys fins a la seva retirada el 1989.
Fou un cop internacional amb la selecció espanyola enfront Romania el dia 16 de novembre de 1975 a Bucarest.
Posteriorment fou entrenador on destacà al SC Farense, club al que dirigí durant gairebé una dècada. També entrenà l'Imortal DC, União de Lamas, CD Pinhalnovense i Raja Club Athletic de Casablanca, al Marroc.
Va patir problemes econòmics i retornà a Barcelona on gràcies a l'ajut de l'Agrupació Barça Veterans aconseguí un treball al port de Barcelona.

## Palmarès
### FC Barcelona

* Recopa d'Europa de futbol (1):
** 1978-79
* Copa espanyola de futbol (1):
** 1977-78

### Real Valladolid

* Copa de la Lliga espanyola de futbol (1):
** 1983-84

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Francisco Fortes». blaugranas.com, 14-08-2009.
* 1 2 «Fortes, de dormir en una furgoneta a trabajar en el puerto». Diari Sport, 01-07-2009. Arxivat de l'original el 21 de juny 2012. [Consulta: 12 novembre 2011].
* ↑ «El español Paco Fortes es el nuevo entrenador del Raja de Casablanca». Terra/EFE, 06-06-2006. Arxivat de l'original el 25 d'abril 2012. [Consulta: 12 novembre 2011].

## Enllaços externs

* Perfil a bdfutbol
* Biografia a webdelcule
# Characidium xanthopterum

Characidium xanthopterum és una espècie de peix de la família dels crenúquids i de l'ordre dels caraciformes.

## Morfologia

* Els mascles poden assolir 4,7 cm de llargària total.
* Nombre de vèrtebres: 32-33.

## Hàbitat

Viu en zones de clima tropical.

## Distribució geogràfica

Es troba a Sud-amèrica: afluents del riu Paranaíba (conca del riu Paranà) i del riu Tocantins (Brasil).

## Referències

* ↑ uBio (anglès)
* ↑ Reinhardt, J. T. 1867. Om trende, formeentligt ubeskrevne fisk af characinernes eller Karpelaxenes familie. Overs. Kgl. Danske Vidensk. Selsk. Forhand. (Kjøbenhavn) 1866: 49-68, Pls. 1-2.
* ↑ BioLib (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Buckup, P.A. 1993. Review of the characidiin fishes (Teleostei: Characiformes), with descriptions of four new genera and ten new species. Ichthyol. Explor. Freshwat. 4(2):97-154.
* Buckup, P.A. 2003. Crenuchidae (South American darters). p. 87-95. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Characidium xanthopterum». Catalogue of Life. (anglès) (anglès)
# Vyhne

Vyhne és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1326.
# La gran ocasión

La gran ocasión va ser un programa emès per Televisió Espanyola entre 1972 i 1974, presentat pel locutor Miguel de los Santos.

## Format

EEn tradició de programes anteriors com Salto a la fama, i que després continuarien clàssics com Gente joven o més recentment Operación Triunfo, es tractava d'un concurs de descobriment de joves talents per al món de la cançó. L'espai alternava les actuacions dels aspirants a estrella amb la presència de cantants consagrats, com Nino Bravo, Massiel, Víctor Manuel, Rocío Jurado, Mari Trini, Chavela Vargas, Juan Pardo, Carmen Sevilla o Mocedades així com l'humor de Tony Leblanc.
Entre els artistes que major projecció posterior van tenir en la seva posterior carrera artística, s'inclouen Isabel Pantoja i Sergio de Salas o el grup Vino Tinto.
El programa va suposar el debut en televisió com a hostessa de la presentadora Marisa Abad, en la segona temporada (1973-1974).
En 1972, la seva primera edició, va resultar vencedor Ricardo Jiménez, un cantant de Pontevedra establert a Madrid que posteriorment es va dedicar a la sarsuela i a l'òpera.

## Referències

* ↑ «La gran ocasión», germen de «OT», ABC, 23 de febrer de 2002
* ↑ Entrevista a Ricardo Jiménez a zarzuela.net

## Bibliografia

* Revista Teleprograma. Número 372. 21 de maig de 1973.

## Enllaços externs

* La gran ocasión a rtve.es
* Déjate de historias: 'La Gran Ocasión', con Miguel de los Santos, Libertad Digital
# Gustav Fröhlich (nedador)

Gustav Fröhlich (Samoa alemanya, 1902 - Sydney, 17 d'abril de 1968) va ser un nedador alemany, especialista esquena, que va competir entre la dècada de 1920.
En el seu palmarès destaca un rècord del món dels 100 metres esquena el 1921; dues medalles al Campionat d'Europa de natació, una d'or el 1926 i una de plata el 1927; i cinc títols nacionals entre 1921 i 1926, sempre en els 100 metres esquena.

## Referències

* ↑ Frölich, Gustav Arxivat 2016-03-03 a Wayback Machine.. uni-magdeburg.de
* ↑ European Swimming Championships (Men). gbrathletics.com
* ↑ Schwimmen – Deutsche Meisterschaften (Herren-Teil 2). www.sport-komplett.de
# Gens Rènia

La gens Rènia (en llatí Renia gens) va ser una gens romana coneguda només per les monedes.
Les monedes portaven a un costat un cap de Pal·les i a l'altre costat un carruatge estirat per dos cabres, de significació desconeguda, i les inscripcions C. RENI i ROMA. Aquesta gens mai va adquirir importància i no va arribar a les altes magistratures de l'estat.

## Referències

* ↑ [https://quod.lib.umich.edu/m/moa/acl3129.0003.001/653?rgn=full+text;view=image;q1=ReniaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 645. ]
# Fériana

Fériana o Feriana (àrab: فريانة, Faryāna) és una ciutat de Tunísia de la governació de Kasserine, situada uns 27 km al sud-oest de Kasserine. El municipi té 24.198 segons el cens del 2004. A uns 4 km al nord hi ha la vila de Thélepte, on es troben les ruïnes de la romana Thelepte. Està situada a 745 metres d'altura, a les estivacions del Djebel Ettouila, a l'est, i el Djebel Serraguia, a l'oest. És coneguda com a Fériana la Rosa i s'hi fa un mercat setmanal. Té estació de ferrocarril. És capçalera d'una delegació amb 44.510 habitants.
El Grup Cementos Molins hi té una fàbrica de ciment blanc.

## Administració

És el centre de la delegació o mutamadiyya homònima, amb codi geogràfic 42 62 (ISO 3166-2:TN-12), dividida en dotze sectors o imades:
* Feriana (42 62 51)
* El Erg (42 62 52)
* El Ahouach (42 62 53)
* Es-Skhirat (42 62 54)
* El Arâar (42 62 55)
* Hanachi (42 62 56)
* Garet En-Nâam (42 62 57)
* Bouchebka (42 62 58)
* Om Ali (42 62 59)
* Bouhaya (42 62 60)
* Telept (42 62 61)
* Abdeladhim (42 62 62)
Al mateix temps, forma una municipalitat o baladiyya (codi geogràfic 42 18).

## Referències

* ↑ nye.cat (http://nye.cat). «Història Cementos Molins». [Consulta: 20 febrer 2023].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 102-106. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 156. ISSN: 1737-7838 [Consulta: 18 agost 2021].
# Manuel del Castillo de Arechaga

Manuel del Castillo de Arechaga (París, 25 de novembre de 1884 - Barcelona, 5 d'abril de 1969) fou un futbolista espanyol, nascut a França, de les dècades de 1900 i 1910.
Jugava a les posicions de mig centre o de defensa. Començà la seva carrera al FC Internacional el 1901, passant al FC Espanya el 1906. L'any 1909 passà a formar part del RCD Espanyol, on romangué fins a mitjans de la dècada de 1910.

## Palmarès

* Campionat de Catalunya de futbol:
** 1911-1912

## Referències

* 1 2 3 4 «Fitxa de Castillo». Periquito.cat. [Consulta: 9 abril 2019].
# Villars-sur-Glâne

Villars-sur-Glâne és un municipi suís del cantó de Friburg, situat al districte de la Sarine.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Heteromys irroratus

Heteromys irroratus és una espècie de mamífer rosegador de la família dels heteròmids. Viu a Mèxic i l'extrem meridional de Texas (Estats Units). Es tracta d'un animal nocturn que s'alimenta de llavors de Celtis, mesquite i altres matolls. El seu hàbitat natural són els matollars secs. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Castro-Arellano, I.; Timm, R.; Álvarez-Castañeda, S. T. «Heteromys irroratus» (en anglès). Llista Vermella de la UICN, 2016. DOI: 10.2305/IUCN.UK.2016-3.RLTS.T12074A22225187.en. [Consulta: 14 abril 2024].
# Nikólaos Karàbelas

Nikólaos «Nikos» Karàbelas (nascut el 20 de desembre de 1984) és un exfutbolista professional grec, que jugava com a lateral esquerre.

## Trajectòria esportiva

Karàbelas va debutar al club local de la seva ciutat, el Paniliakos, el 2004. Dos anys després ja va fitxar per l'Aris FC de la Superlliga grega, i ràpidament s'hi va guanyar la titularitat.
El 28 de gener de 2009 Karàbelas va fallar un penal en un partit contra el gran rival del seu club, el PAOK, en un partit que acabà empatat a zero i que va impedir que l'Aris assolís la final de la copa grega. Com a conseqüència, va rebre amenaces dels aficionats del club, i va abandonar-lo al final de la temporada.
El 10 de juny de 2009 Karàbelas va signar un contracte per quatre anys amb l'AEK d'Atenes. No va tenir una primera temporada massa reeixida, amb Dušan Bajević, però va millorar molt a la següent, amb Manolo Jiménez, qui el considerava insubstituïble.
El 26 de juliol de 2012 Karàbelas va marxar de Grècia i va signar un contracte de dos anys amb el Llevant UE de la Lliga BBVA. Va debutar amb el seu nou club el 19 d'agost, com a titular i disputant els 90 minuts en un empat 1–1 a casa contra l'Atlètic de Madrid. Karàbelas va aparèixer en només nou partits durant la temporada 2012-13, en què el Llevant va acabar a mitja taula.
La segona temporada amb els Granotes, fou el lateral esquerre més usat per l'entrenador Joaquín Caparrós, per davant del veterà Juanfran, i va signar un nou contracte per dos anys més el 20 de març de 2014.

### Carrera internacional

Karàbelas ha estat internacional amb la selecció grega Sub-21. EL 14 de maig de 2014, formà part de la llista provisional de 30 jugadors preconvocats pel Mundial de futbol 2014, tot i que finalment fou un dels set jugadors que varen ser descartats a la llista final del seleccionador Fernando Santos.

## Palmarès
### AEK Atenes

* Copa de Grècia: 2010–11

## Referències

* ↑ Αρης-ΠΑΟΚ 8-9 πεν. (0-0) (Aris–PAOK 8–9 pen. (0–0)); Contra, 28 gener 2009 (grec antic)
* ↑ AEK Make First Signing of the Transfer Season; AEK Archives, 10 juny 2009
* ↑ ΑΕΚ: Νίκος Καράμπελας, ο αναντικατάστατος! (AEK: Nikos Karàbelas, l'insubstituïble!); Tovima, 29 juliol 2011 (grec antic)
* ↑ El Levante firma al jugador griego Nikos Karabelas Arxivat 2013-12-17 a Wayback Machine.; Web del Llevant, 26 juliol 2012 (castellà)
* ↑ Levante y Atlético invitan a dormir; Marca, 20 agost 2012 (castellà)
* ↑ Nikos Karampelas renueva con el Levante UD hasta 2016 Arxivat 2014-08-12 a Wayback Machine.; Web del Llevant, 20 març 2014 (castellà)
* ↑ Αυτή είναι η προεπιλογή της Εθνικής (This is National team's pre-selection); Sport FM, 14 maig 2014 (grec antic)
* ↑ World Cup 2014: Greece name Fulham striker Kostas Mitroglou in squad for Brazil despite just three times since gener transfer; The Independent, 19 maig 2014 (anglès)

## Enllaços externs

* Fitxa a BDFutbol
* Fitxa a Soccerway
# Geoff Hurst

Sir Geoffrey Charles Hurst MBE (Ashton-under-Lyne, 8 de desembre de 1941) és un exfutbolista anglès de la dècada de 1960.
Fou internacional amb la selecció d'Anglaterra amb la qual participà en la Copa del Món de futbol de 1966. Fou l'autor de tres dels quatre gols d'Anglaterra a la final davant Alemanya.
La major part de la seva carrera la passà al West Ham United FC, on marcà 242 gols en 500 partits. Més tard jugà a Stoke City FC, West Bromwich Albion FC, Cork Celtic i Seattle Sounders. Posteriorment fou entrenador del Chelsea FC i del Kuwait SC.
També fou breument jugador de criquet al club del comtat d'Essex el 1962.

## Palmarès
### West Ham United

* International Soccer League: 1963
* FA Cup: 1964
* Recopa d'Europa de futbol: 1965

### Anglaterra

* Copa del Món de futbol: 1966

## Referències

* ↑ «Geoffrey Charles 'Geoff' Hurst — Goals in International Matches». The Rec.Sport.Soccer Statistics Foundation.
* ↑ «Hurst, Geoff». National Football Teams. [Consulta: 9 abril 2017].
* ↑ «England - International Results 1960-1969 - Details». RSSSF. [Consulta: 12 maig 2017].
* ↑ «England - International Results 1970-1979 - Details». RSSSF. [Consulta: 12 maig 2017].
* ↑ «Welcome to the Wonderful World of West Ham United Statistics Geoff Hurst». Arxivat de l'original el 19 d’octubre 2012. [Consulta: 24 novembre 2011].
* ↑ Matthews, Tony. The Encyclopaedia of Stoke City. Lion Press, 1994. ISBN 0-9524151-0-0.
* ↑ «World Cup hero's home town statue in Greater Manchester». www.bbc.co.uk, 07-02-2011 [Consulta: 4 març 2011].
* ↑ CricketArchive
# Férid Boughedir

Férid Boughedir (àrab: فريد بوغدير, Farīd Būḡadīr) (Hammam Lif, 1944) és un director de cinema i guionista tunisià.

## Biografia

Boughedir ha dirigit cinc pel·lícules des de 1983. El seu llargmetratge Caméra d'Afrique va ser presentat a la secció Un Certain Regard del 36è Festival Internacional de Cinema de Canes. El 1990 va estrenar Halfaouine asfour stah, que va guanyar la Palma d'Or a la XI edició de la Mostra de València. La seva obra Un été à La Goulette va ser estrenada al 46è Festival Internacional de Cinema de Berlín. L'any següent va ser membre del jurat en aquest mateix festival.

## Filmografia

* Caméra d'Afrique (1983)
* Caméra arabe (1987)
* Halfaouine asfour stah (1990)
* Un été à La Goulette (1996)
* Villa Jasmin (2008)

## Referències

* ↑ Error: hi ha arxiuurl o arxiudata, però calen tots dos paràmetres.«Festival de Cannes: Twenty Years of African Cinema». festival-cannes.com. Arxivat de l'original el 1 d'octubre de 2012. [Consulta: 19 juny 2009].
* ↑ Valencia premia al cine árabe, La Vanguardia, 21 d'octubre de 1990
* ↑ «Berlinale: 1996 Programme». berlinale.de. Arxivat de l'original el 20 de gener de 2012. [Consulta: 1r gener 2012].
* ↑ «Berlinale: 1997 Juries». berlinale.de. Arxivat de l'original el 23 d'octubre de 2013. [Consulta: 7 gener 2012].

## Enllaços externs

* Les gens du cinéma
* Entrevista amb el director de Giuseppe Sedia a Clapnoir.org - 27 de maig de 2008.
# Chris Salvatore

Christopher Louis Salvatore, més conegut com a Chris Salvatore, (Richboro, 22 de maig de 1985) és un actor, cantautor, model i activista pels drets gai estatunidenc. És una de les cinquanta celebritats gais més influents segons AfterElton. En la seva labor com a activista en favor dels drets dels homosexuals i sent obertament gai, Salvatore s'ha dedicat a publicar vídeos en suport a la comunitat LGBT, especialment dirigits a joves, i aborda temàtiques com sortir de l'armari, la lluita contra l'homofòbia, la prevenció de l'assetjament escolar homòfob i el suïcidi entre joves LGBT. És col·laborador actiu en el projecte It Gets Better.
Nascut i criat a Richboro, una petita localitat de l'estat de Pennsilvània, als Estats Units, Chris Salvatore va començar realitzant presentacions artístiques de cant i actuació per a la seva família. Després d'acabar els seus estudis secundaris, va estudiar al Berklee College of Music a Boston per estudiar interpretació vocal.
Després d'un temps a Berklee, Chris Salvatore es va mudar a Nova York per provar les seves habilitats com a actor. Una vegada allí, es va matricular al New York Conservatory for Dramatic Arts. En concloure els seus estudis de teatre, va començar a preparar la seva trajectòria en la indústria del cinema, traslladant-se a Los Angeles el 2009, on va ser contactat pel director de càsting per a la saga de pel·lícules Eating Out per interpretar a Zack en la pel·lícula Eating Out 3: All You Can Eat. Va continuar amb el seu personatge en dos de les següents seqüeles, Eating Out 4: Drama Camp (2011) i Eating Out 5: The Open Weekend (2012).
En la música, es va fer conegut el 2010 amb el llançament de la seva cançó «Dirty Love». També produeix noves cançons versionades que a ell o a les seves fans els agraden, com «Wrecking Ball» de Miley Cyrus i «Roar» de Katy Perry.
Part de les cançons de Chris Salvatore han estat incorporades al programa de televisió Paris Hilton's My New BFF de MTV i per als crèdits de la pel·lícula Eating Out 3: All You Can Eat.

## Discografia

* After All Is Said and Done (2006)
* Dirty Love - Extended play (2010)
* It Gets Better - Sencillo (2010)
* The Sound of This Beat (2010)
* Dirty Love - The Remixes (2011)
* Drama Queen - Banda sonora d'Eating Out 4: Drama Camp (2011)
* What You Do To Me - Senzill (2012)
* Hurricane - Senzill (2012)
* I Want Your Sex - Senzill (2013)

## Filmografia

| Any | Títol | Personatge | Notes |
| 2007 | Misplaced | Jonathon | Curtmetratge, 20 minutes |
| 2009 | Eating Out 3: All You Can Eat | Zack | |
| 2010 | FIT | | |
| 2011 | Eating Out 4: Drama Camp | Zack | |
| 2012 | Eating Out 5: The Open Weekend | Zack | |
| 2012 | By the Way | Curtmetratge | |
| 2015 | Paternity Leave | Thomas | |

## Referències

* ↑ AfterElton. «Top 50 Gay Celebrities» (en anglès). Afterelton.com, 2011. Arxivat de l'original el 26 de novembre de 2015.
* ↑ Chris Salvatore a Internet Movie Database (anglès)

## Enllaços externs

* Chris Salvatore - Lloc web oficial
# Manuel del Hierro García

Manuel del Hierro García (València, 8 d'agost de 1933 - 20 de desembre de 1998) va ser un polític i advocat valencià, primer secretari general del PSOE-PV durant la transició democràtica espanyola.

## Biografia

Advocat laboralista, al seu despatx es van formar gran quantitat d'advocats laboralistes que exerciren a despatxos vinculats a UGT o CCOO com Mercedes Belinchón, Josepa Ciscar Peiró, Bernadí Giménez, Ricard Peralta, Carles Alfonso o Vicent Pla i Noguera. Entre 1971 i 1981 va exercir com a professor col·laborador de Dret Penal a la Universitat de València.
Políticament vinculat al PSOE, fou el seu primer secretari en terres valencianes, estant també vinculat a UGT. En maig de 1987 abandona el PSPV-PSOE per a presentar-se com a independent a candidat a l'alcaldia de València pel CDS en les eleccions municipals espanyoles de 1987.

## Referències

* 1 2 Diccionari biogràfic del moviment obrer als Països Catalans María Teresa Martínez de Sas pg.460-461
* 1 2 Fallece en Valencia el político del PSOE y del CDS Manuel del Hierro necrològica a El País del 22 de desembre de 1998
# Wappingers Falls

Wappingers Falls és una població dels Estats Units a l'estat de Nova York. Segons el cens del 2000 tenia 4.929 habitants.

## Demografia

Segons el cens del 2000, Wappingers Falls tenia 4.929 habitants, 1.980 habitatges, i 1.191 famílies. La densitat de població era de 1.669,4 habitants per km².
Dels 1.980 habitatges en un 31,8% hi vivien nens de menys de 18 anys, en un 40,5% hi vivien parelles casades, en un 14,8% dones solteres, i en un 39,8% no eren unitats familiars. En el 31,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,11.
Per edats la població es repartia de la següent manera: un 24,4% tenia menys de 18 anys, un 10% entre 18 i 24, un 33,2% entre 25 i 44, un 19,3% de 45 a 60 i un 13,1% 65 anys o més.
L'edat mediana era de 34 anys. Per cada 100 dones de 18 o més anys hi havia 89,3 homes.
La renda mediana per habitatge era de 39.123 $ i la renda mediana per família de 50.000 $. Els homes tenien una renda mediana de 38.147 $ mentre que les dones 26.607 $. La renda per capita de la població era de 20.491 $. Entorn del 10,4% de les famílies i el 12,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wappingers Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Wappingers Falls». American Fact Finder. Oficina del Cens dels Estats Units, 12-01-2010.
# Lacustricola matthesi

Lacustricola matthesi és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,9 cm de longitud total.

## Hàbitat

És un peix d'aigua dolça, bentopelàgic i de clima tropical (22 °C-25 °C).

## Distribució geogràfica

Es troba a Àfrica: Tanzània i Zàmbia.

## Referències

* ↑ ITIS (anglès)
* 1 2 FishBase (anglès)
* ↑ FishBase (anglès)
* ↑ Seegers, L., 1997. Killifishes of the world: Old world killis I: (Aphyosemion, lampeyes, ricefishes). Aqualog, Verlag: A.C.S. Gmbh, Alemanya. 160 p.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)